stanford-oval/wikipedia huggingface dataset:
זכויות להט"ב באורגון
בפוליטיקה

קייט בראון, מושלת אורגון בשנים 2015–2023, היא ביסקסואלית, והייתה המושלת הלהט"בית הגלויה הראשונה בתולדות ארצות הברית. המושלת טינה קוטק, שכיהנה בעבר כיושבת ראש בית הנבחרים של אורגון, היא לסבית גלויה ונשואה לרעייתה איימי וילסון. כמו כן, מייקל מקשיין, המכהן כשופט בבית המשפט המחוזי, הוא הומוסקסואל גלוי.
דעת קהל

סקר שנערך בשנת 2017 על ידי המכון הציבורי לחקר דת (PRRI) מצא ש־67% מתושבי אורגון תומכים בנישואים חד־מיניים, בעוד ש־25% מתנגדים ו־7% לא בטוחים או מחזיקים בעמדה נייטרלית.
אותו הסקר מצא ש־72% מתושבי אורגון תומכים בחוקים האוסרים אפליה על רקע נטייה מינית או זהות מגדרית, בעוד ש־21% מתנגדים לחוקים כאלה. זאת ועוד, הסקר מצא ש־58% מהתושבים סבורים שאין לאפשר לעסקים לסרב להעניק שירותים להומוסקסואלים וללסביות מטעם אמונה דתית, בעוד ש־34% סבורים שיש לאפשר לעסקים לעשות זאת.
טבלת סיכום

| --- | --- |
הומוסקסואליות ולסביוּת חוקיות:  (משנת 1972)
גיל ההסכמה שווה: 
חוקים נגד אפליה בהעסקת עובדים:  (משנת 2008)
חוקים נגד אפליה באספקת מוצרים ושירותים:  (משנת 2008)
חוקים נגד אפליה בכל התחומים (כולל אפליה בלתי ישירה והסתה):  (משנת 2008)
הכרה בזוגיות חד־מינית במסגרת שותפות מקומית:  (משנת 2008)
נישואים חד־מיניים:  (משנת 2014)
התרת אימוץ של ילד של בן או בת הזוג:  (משנת 2007)
התרת אימוץ משותף לזוגות חד־מיניים:  (משנת 2007)
התרת פונדקאות לזוגות הומוסקסואלים: 
זכות לשינוי המגדר החוקי: 
אפשרות למגדר שלישי:  (משנת 2017)
גישה להפריה חוץ־גופית עבור זוגות לסביות: 
טיפולי המרה אסורים עבור קטינים:  (משנת 2015)
גברים המקיימים יחסי מין עם גברים מורשים לתרום דם: / (חוקי משנת 2015, אך רק עבור גברים שלא קיימו יחסי מין עם גברים במהלך השנה שקדמה לתרומת הדם)
הערות שוליים

1 2 3 4 5 6  Oregon Governor Ted Kulongoski Signs Basic Fairness Legislation: House Bill 2007 and Senate Bill 2, באתר salem-news.com‏, 9 במאי 2007
1 2 3 4  Judge overturns Measure 36, legalizing same-sex marriage in Oregon, באתר KATU‏, 19 במאי 2014
1 2 3  Ruling Allows Legal Status for Partners of Same Sex, באתר הניו יורק טיימס, 3 בפברואר 2008
1 2 3  HB2307 2015 Regular Session, באתר Oregon Legislative Information System
↑  Official Results of November 2 2004 general election
↑  Oregon Department of Justice: Letter, באתר oregonlive.com‏, 16 באוקטובר 2013
↑  Backers of gay marriage will take their cause to Oregon ballot in 2014, באתר oregonlive.com‏, 11 בפברואר 2013
↑  HB 2478, באתר openstates.org
↑  Oregon Anti-Bullying Laws & Policies, באתר stopbullying.gov
↑  Hate Crimes - Basic Rights Oregon, באתר basicrights.org
↑  Oregon state employee benefits now cover gender-reassignment surgery, באתר oregonlive.com‏, 24 בינואר 2013
↑  Oregon Legislature Repeals Surgery Requirement for Gender Change on Birth Certificate, באתר האיגוד האמריקאי לחירויות אזרחיות, 14 ביוני 2013
↑  Oregon Medicaid to cover gender reassignment, באתר KATU‏, 15 באוגוסט 2014
1 2  ‘Nonbinary’ is now a legal gender, Oregon court rules, באתר The Daily Dot‏, 10 ביוני 2016
↑  HB2673 2017 Regular Session, באתר Oregon Legislative Information System
↑  Oregon becomes first state to allow nonbinary on drivers license, באתר oregonlive.com‏, 16 ביוני 2017
↑  Bill to ban conversion therapy for LGBT youth sent to Kate Brown's desk, באתר oregonlive.com‏, 7 במאי 2015
↑  Public opinion on same-sex marriage by state: Oregon, באתר המכון הציבורי לחקר דת (PRRI)
↑  Public opinion on LGBT nondiscrimination laws by state: Oregon, באתר המכון הציבורי לחקר דת (PRRI)
↑  Public opinion on religiously based refusals to serve gay and lesbian people by state: Oregon, באתר המכון הציבורי לחקר דת (PRRI)
| זכויות להט"ב בארצות הברית |
| --- | --- | --- |
| מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג • ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| מחוז פדרלי | וושינגטון די. סי. |  |
| טריטוריות | איי הבתולה של ארצות הברית • איי מריאנה הצפוניים • גואם • סמואה האמריקנית • פוארטו ריקו |  |
לקטגוריה • לפורטל
מצעד הגאווה בפורטלנד, 2015
מצעד הגאווה בפורטלנד, 2017
זכויות להט"ב באי מאן

| --- | --- |

האי מאן
 מעמד בחוק:  חוקי מאז 1992, גיל הסכמה שווה בין זוגות הטרוסקסואלים והומוסקסואלים כאחד מאז 2006
 טרנסג'נדריות:  ישנה הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הממלכה המאוחדת אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית או שינוי מגדר (זהות מגדרית)
 זכויות משפחה
 הכרה בזוגיות חד־מינית:  ישנה הכרה בשותפויות אזרחיות מאז 2011 ונישואים חד-מיניים מאז 2016
 אימוץ:  ישנה הכרה באימוץ משותף על ידי זוגות חד מיניים מאז 2011
 
 הצבעה על הצהרת האו"ם:  בעד (כחלק משטח חסות של הממלכה המאוחדת שהצביעה בעד)
זכויותיהם של לסביות, הומואים, ביסקסואלים, טרנסג'נדרים (להט"ב) בשטח החסות של הכתר הבריטי באי מאן מוגדרות מהמתקדמות ביותר בעולם. פעילות הומוסקסואלית מוגדרת כחוקית ברחבי האי מאז 1992 בעוד גיל ההסכמה בין זוגות הומוסקסואלים והטרוסקסואלים כאחד הושווה בשנת 2006 ל-16 שנים. במשך השנים מאז, זכויות להט"ב החלו להיות מוכרות בחוק לראשונה במגוון נושאים בהם: איסור אפליה בתעסוקה על רקע נטייה מינית (2006), הכרה בשינוי מגדר על ידי אזרחים טרנסג'נדרים (2009), שותפויות אזרחיות בקרב זוגות חד-מיניים (2011), אימוץ על ידי זוגות חד-מיניים באופן משותף וחורג (2011), הכרה בנישואים חד-מיניים (2016) ואיסור אפליה על רקע נטייה מינית ו-"שינוי מגדר" (זהות מגדרית) במתן סחורות ושירותים, דברי שטנה ובכלל התחומים האחרים (2019).
אף על פי שאינו חלק מהממלכה המאוחדת, האי מאן עקב גם כן אחר המדינה בשילוב האמנה האירופית לזכויות אדם בחוקיו באמצעות חוק זכויות האדם משנת 2001.
מעמד בחוק

עד ספטמבר 1992, פעילות הומוסקסואלית בהסכמה הוגדרה כעבירה פלילית בחוק העונשין של האי מאן. לאחר הכשרתה בחוק, 25 שנים מאוחר יותר מאשר באנגליה ובוויילס, ו-12 שנים אחרי סקוטלנד, גיל ההסכמה בין זוגות חד-מיניים נקבע ל-21, שאז היה זהה לגיל ההסכמה בממלכה המאוחדת. בשנת 2001, גיל ההסכמה בין זוגות גברים הומוסקסואלים הורד ל-18 שנים על ידי העברת חוק המשפט הפלילי 2001 (ג.4). בשנת 2006, על ידי העברת חוק עבירות מין (תיקון) 2006 (ג.3), גיל ההסכמה בין זוגות גברים הומוסקסואלים הורד ל-16 שנים ובכך, הושווה לגיל ההסכמה בין זוגות הטרוסקסואלים ללא קשר למגדר או נטייה מינית.
מעמד בחוק > התנצלות

בשנת 2021, השר הראשי של האי מאן (אנ'), הווארד קוויל (אנ'), פרסם "התנצלות בלתי מסויגת" עבור גברים הומוסקסואלים שהורשעו בעבירות על פי סעיפי חוק העונשין שאסרו פעילות הומוסקסואלית בהסכמה. קוויל קרא את ההתנצלות באותה עת כאשר הצעת חוק, שכללה חנינה לגברים שהורשעו בעבירות הומוסקסואליות לפני ספטמבר 1992, נערכה בקריאה סופית בבית המפתחות (אנ') (הבית התחתון של טינוולד (אנ'), הפרלמנט של האי מאן). קוויל הצהיר באומרו שהוא "לא יכול למחוק את עוולת העבר" אך הוא מקווה שהחקיקה החדשה "תתחיל לרפא חלק מהכאב". פעיל זכויות הלהט"ב, אלן שיי, הצהיר בתגובה שזה הוא "יום נהדר לאי מאן". "המשפחות שאיבדו את ילדיהם זה עתה קיבלו התנצלות. אולי עכשיו כולנו נוכל להחלים, אבל ההורים לעולם לא ישכחו את ילדיהם". באוגוסט 2022, בציון השנה ה-30 להכשרתה של פעילות הומוסקסואלית בהסכמה בשטח, נציב המשטרה של האי מאן התנצל באופן רשמי מטעם המשטרה על אכיפת החוקים נגד הומוסקסואלים עד שנת 1992.
מעמד בחוק > חנינה

ביולי 2021, "חוק עבירות מין ופרסומים מגונים 2021" הפך לחוק לאחר הסמכה מלכותית (אנ'). החקיקה נכנסה לתוקף משפטי באופן רשמי שנה לאחר מכן ב-1 ביולי 2022 בעקבות הכרזה ציבורית (אנ'). החוק חנן "עבירות מין" היסטוריות של זוגות הומוסקסואלים שביצעו פעילות הומוסקסואלית בהסכמה לפני הכשרתה בשנת 1992. החוק מבוסס במפורש על רקע חוק אלן טיורינג שהועבר בפרלמנט של הממלכה המאוחדת בשנת 2017 לפיו הוענקה חנינה רטרואקטיבית לכל מי שהורשעו באנגליה ובוויילס בעבירות על פי סעיפי חוקים שאסרו על פעילות הומוסקסואלית.
הכרה במערכות יחסים חד-מיניות

מאז 2011, זוגות חד-מיניים החלו להיות רשאים להיכנס לשותפויות אזרחיות. הצעת חוק להכשרת שותפות אזרחית עברה את כל השלבים הן של בית המפתחות והן של המועצה המחוקקת של האי מאן (אנ') (הבית העליון של טינוולד, הפרלמנט של האי מאן) ונחתמה כחוק ב-15 במרץ 2011. ההצעה, חוק השותפות האזרחית 2011 (ג' 2), נכנסה לתוקף ב-6 באפריל 2011. ב-2014 נקבע שנישואים חד-מיניים שבוצעו באנגליה, וויילס וסקוטלנד וכן מערכות יחסים חד-מיניות אחרות שמוכרות מחוץ לשטחי האי יוגדרו כשותפויות אזרחיות, עד להכשרה של הכרה גבוה יותר בזוגיות חד-מינית כגון נישואים חד-מיניים.
ב-9 ביוני 2015 הודיע השר הראשי של האי מאן, אלן בל (אנ'), על כוונתו לבטל את החוק שמגביל הכרה בנישואים בין זוגות הטרוסקסואלים בלבד באי. לאחר התייעצות ציבורית בנושא, הצעת חוק להכשרת נישואים חד-מיניים באי הוגשה לבית המפתחות ב-2 בפברואר 2016. התייעצות ציבורית ותגובת הממשלה בנוגע להצעה הסתיימה עד 22 בינואר 2016, וההצעה עברה בקריאה שלישית בבית הנבחרים ב-8 במרץ בהצבעת רוב של 17 בעד מול 3 נגד. לאחר מספר תיקונים טכניים בשלבי הסעיפים, הצעת החוק עברה בקריאה שלישית במועצה המחוקקת ב-26 באפריל 2016 בהצבעה של 6–3. בית המפתחות אישר פה אחד את התיקונים ב-10 במאי, והסמכה מלכותית ניתנה להצעה ב-19 ביולי 2016, שנכנסה לתוקף ב-22 ביולי 2016. הנישואים החד-מיניים הראשונים שנרשמו באי מאן היו של מארק ואלן סטפן-קאוול, שהחליפו את מעמד השותפות האזרחית ביניהם לנישואים ב-25 ביולי 2016. הנישואים החד-מיניים הראשונים שנערכו בשטח האי התרחשו ב-30 ביולי, בין לוק קארין וזאק טומלינסון.
הורות ואימוץ

על פי חוק השותפות האזרחית 2011 (ג' 2), זוגות חד-מיניים באי מאן קיבלו מעמד שווה לגישה לאימוץ משותף או חורג מאז כניסת החוק לתוקף ב-6 באפריל 2011.
זוגות נשים לסביות החלו להיות רשאיות לגשת להליכי הפריה חוץ-גופית והזרעה מלאכותית מאז 2009.
הגנה מפני אפליה

על פי חוק התעסוקה 2006 (ג-21), שנכנס לתוקף ב-1 בספטמבר 2006, האי מאן אימץ חקיקה בנוגע לתעסוקה שהפכה פיטורי עובדים על רקע נטייתם המינית לעבירה פלילית.
בשנת 2013, לאחר אירוע מתוקשר באי, בו היו מעורבות זוג לסביות שנדחו מגישה לשכור בית שהוצע על ידי מנהיג כנסייה מקומית על רקע נטייתן המינית, השר הראשי של האי מאן, אלן בל, הודיע שתיקבע "חקיקה להוצאת כל צורה של אפליה במתן סחורות ושירותים מחוץ לחוק", בעוד טיוטת הצעת חוק, המבוססת על "חוק השוויון הבריטי 2010" תכלול את כל החוקים הקיימים נגד אפליה בחוק אחד. ההתייעצות הציבורית בנושא הצעת החוק הסתיימה בנובמבר 2014. באוגוסט 2015 פרסמה הממשלה את תגובתה להתייעצות. הצעד התקיים בהעברת קריאה ראשונה במועצה המחוקקת ב-8 במרץ 2016. הצעת החוק עברה בקריאה שנייה בהצבעה של 6 בעד ו-3 נגד ב-22 במרץ. 12 תיקונים להצעת החוק הוצעו בשלב הסעיפים וכולם עברו. הצעת החוק עברה בקריאה שלישית בהצבעה של 5 בעד ו-4 נגד ב-14 ביוני 2016. החקיקה אושרה על ידי בית המפתחות ב-7 במרץ 2017, עם התיקונים. ב-28 במרץ, המועצה המחוקקת העבירה את התיקונים. הסמכה מלכותית ניתנה לחקיקה ב-18 ביולי 2017.
חוק השוויון 2017 מפרט "גיל, נכות, שינוי מגדר, נישואים ושותפות אזרחית, הריון ואימהות, גזע, דת או אמונה, מין ונטייה מינית" כעילות שמוגנות מאפליה. נטייה מינית מוגדרת כ-"משיכה רומנטית או מינית אינהרנטית של אדם כלפי אנשים מאותו המין, אנשים מהמין השני או אנשים מכל המינים". בנוסף, "אי משיכה רומנטית או מינית לאנשים משני המינים" מוגדרת גם כן כנטייה מינית. החוק הוחל בהדרגה, כאשר חלק גדול מתוכנו נכנס לתוקף ב-1 בינואר 2019.
הגנה מפני אפליה > חוקים למניעת פשעי שנאה

ביולי 2022 התקיימה התייעצות ציבורית שעתידה להציג הצעת חוק למניעת פשעי שנאה באי מאן הכוללת במפורש, "נטייה מינית, סטטוס זוגיות או שותפות אזרחית ושינוי מגדר" כעילות מוגנות מפני אפליה.
זהות מגדרית

טרנסג'נדרים רשאים לשנות את מגדרם החוקי במסמכי זהות רשמיים באי מאן מאז 2009 בעקבות העברתו של "חוק ההכרה במגדר 2009 (ג.11)".
תרומת דם

באוגוסט 2022, דווח על ידי רשות השידור הציבורית של הממלכה המאוחדת "BBC" כי ממשלת האי מאן תבצע רפורמה רשמית במדיניות תרומות הדם של השטח על ידי הצגת הצעת חוק שתתיר באופן חוקי לגברים המקיימים יחסי מין עם גברים (MSM) לתרום דם ללא מגבלות בקנה מידה אחד עם מדיניות הממלכה המאוחדת ותבטל את המדיניות הנוכחית שאוסרת על גברים הומוסקסואלים וביסקסואלים לתרום דם עד תחילת 2023. סקירה של מדיניות תרומת דם בנושא נערכה באי עוד בשנת 2014. אולם, לא ננקטה מאז שום פעולה בנושא.
טבלת סיכום

| --- | --- |
פעילות הומוסקסואלית חוקית:  (מאז 1992, חנינת עבירות היסטוריות מאז 2022)
גיל הסכמה שווה לזוגות הטרוסקסואלים (16):  (מאז 2006)
חוקים נגד אפליה בתעסוקה:  (מאז 2006)
חוקים נגד אפליה במתן סחורות ושירותים:  (מאז 2019)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2019)
חוקים נגד אפליה המכסים זהות מגדרית:  (מאז 2019)
נישואים חד מיניים:  (מאז 2016)
הכרה בזוגיות חד-מינית (איחוד אזרחי, נישואי חוזה, ידועים בציבור):  (מאז 2011)
אימוץ משותף של זוגות חד מיניים:  (מאז 2011)
אימוץ ילד חורג על ידי זוגות חד מיניים:  (מאז 2011)
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (הממלכה המאוחדת אחראית להגנה)
זכות לשינוי מגדר בחוק:  (מאז 2009)
גישה להפריה חוץ-גופית לזוגות לסביות:  (מאז 2009)
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:  (מאז 2023)
זחל"ם SWS

| --- | --- |

 מידע כללי
 סוג:  זחלי למחצה
 מדינה מייצרת:   גרמניה הנאצית
 יצרן:  Büssing 
 שנת ייצור:  1944 
 תקופת השימוש:  1944–הווה (כ־80 שנה) 
 מערכה מרכזית:  מלחמת העולם השנייה, בייחוד החזית המזרחית
 יחידות שיוצרו:  825 
 מידע טכני
 אורך:  6.92 מטר
 רוחב:  2.5 מטר
 גובה:  2.07 מטר
 משקל:  13.5 טון
 מהירות:  27.4 קמ"ש
 טווח פעולה:  300 ק"מ
 מנוע:  בנזין, 100 כוח סוס
 שריון:  6-15 מ"מ
 צוות:  2
 מערכות נשק
 חימוש עיקרי:  משתנה
 חימוש משני:  מקלע MG 34
 
Schwerer Wehrmachtschlepper (בתרגום מגרמנית: "טרקטור צבאי כבד") או בקיצור sWS הוא זחל"ם אשר היה בשירות הוורמאכט במלחמת העולם השנייה.
ה־sWS היה בעל כמה גרסאות ותפקידים, הגרסאות ללא חימוש היו כלי אספקה.
הגרסאות המשורינות למחצה היו יכולות להצטייד בתותח נגד מטוסים FlaK 43 auf sWS או במשגר בעל 10 קנים מסוג Nebelwerfer 42 (גרסאות שהיו מותקנות על כלי רכב משוריינים נקראו Panzerwerfer).
ייצור ה sWS נמשך גם לאחר המלחמה במפעלי טאטרה, צ'כוסלובקיה.
היסטוריה

ב-7 במאי 1942 נתן אדולף היטלר פקודה על תכנון של זחל"ם פשוט, איטי ומסוגל להעביר משקל כבד עבור החזית המזרחית.Büssing-NAG נבחרה כמפתחת הsWS שהיה אמור להחליף את Sd.Kfz. 6 ואת הSd.Kfz. 6.
הייצור התחיל בדצמבר 1943. תחילה הsWS שימשו כמשאיות רגילות לחלוטין, לא משוריינות ותא נהג דומה לכלים הקודמים בסדרת הSd.Kfz אך לאחר זמן מסוים התחילו הכלים להראות כמו הזחל"ם Sd.Kfz. 251.
טאטרה  הצטרפה גם כן לייצור הsWS אך ביחד שני המפעלים ייצרו רק 825 יחידות, ייצור איטי ודל יחסית. לאחר המלחמה, טאטרה  המשיכה לייצר גרסה משופרת תחת השם T809.
בנוסף לתפקיד האספקה, הsWS צויד במספר יחידות בתותח FlaK 43 auf sWS עם מיגון קטן או במשגר Nebelwerfer 42
| רק"מ של גרמניה הנאצית מימי מלחמת העולם השנייה |
| --- | --- | --- |
| טנקים קלים | פאנצר 35(t) • פאנצר 38(t) • פאנצר סימן 1 • פאנצר סימן 2 |  |
| טנקים בינוניים | פאנצר סימן 3 • פאנצר סימן 4 • פנתר |  |
| טנקים כבדים | טיגר 1 • טיגר 2 (קינגסטיגר) |  |
| משחיתי טנקים | פנצרייגר 1 • מארדר 1 • מארדר 2 • מארדר 3 • יאגדפנצר 38(t) הצר • נאזהורן • יאגדפנצר 4 • יאגדפנתר • אלפנט • יאגדטיגר • RSO |  |
| תותחי סער | שטוג סימן 3 • שטוג סימן 4 • שטורמהוביץ 42 • ביסון  • שטוג 33B • ברומבר • שטורמטיגר |  |
| ארטילריה מתנייעת | וספה • הומל • קרל גרט • לוריין 37L • גריל • פאנצר 1 siG33 • פאנצר 2 siG33 • פאנצרוורפר |  |
| רק"ם נגד מטוסים | פלאקפאנצר 38(t) • פלאקפאנצר 1 • פלאקפאנצר 4 |  |
| כלי רכב משוריינים | רק"ם סיור קל: Sd.Kfz. 223 • Sd.Kfz. 222 • Sd.Kfz. 221   רק"ם סיור כבד:  Sd.Kfz. 231 • 232 • 233 • 234 • 263 • 247 • M35 ADGZ |  |
| זחל"מים | Sd.Kfz. 2 • 4 • 6 • 7 • 8 • 9 • 10 • 11 • Sd.Kfz. 250 • 251  • 252 • 253 • 254 • SWS |  |
| רק"ם ניסיוני | פאנצר סימן 7 • פאנצר סימן 8 • נויבאופארצויג • שטורר אמיל • הוישרק 10 • פנתר 2 • פרויקט טנקי ה-E • ראט P.1000 • לנדקרוזר P.1500 • קוגלפנצר |  |
טום גולה

| --- | --- |

גולה בשנת 1958
 לידה:  13 בינואר 1933 פילדלפיה שבפנסילבניה
 פטירה:  26 בינואר 2014 (בגיל 81) פילדלפיה, ארצות הברית 
 עמדה:  קלע, סמול פורוורד
 גובה:  1.98 מטר
 מכללה:  אוניברסיטת לה סאל
 דראפט:  בחירה טריטוריאלית, 1955 פילדלפיה ווריורס
 היכל התהילה:  הוצג כשחקן בשנת 1976
 קבוצות כשחקן
 1955–1962   1962–1966:  פילדלפיה/סן פרנסיסקו ווריורס   ניו יורק ניקס
 הישגים כשחקן
 אליפות ה-NBA‏ (1956)  חמישיית העונה השנייה‏ (1958)  5 בחירות למשחק האולסטאר (1960–1964)   אליפות ליגת המכללות (1954)
 קבוצות כמאמן
 1968–1970:  אוניברסיטת לה סאל
 
תומאס ג'וזף "טום" גולה (באנגלית: Thomas Joseph "Tom" Gola;‏ 13 בינואר 1933 - 26 בינואר 2014) היה כדורסלן ופוליטיקאי אמריקאי ששיחק בליגת ה-NBA בין השנים 1955–1966. גולה התאפיין כשחקן רבגוני ושלם המסוגל לשחק במספר עמדות, הודות לקומתו הגבוהה (1.98 מטרים), שליטתו הטובה בכדור ויכולות המסירה שלו. על אף ששיחק לרוב בעמדות הקלע והסמול פורוורד הצטיין בהורדת כדורים חוזרים, ולאורך הקריירה אסף כ-8 ריבאונדים בממוצע למשחק. בשנת 1976 הוצג כחבר בהיכל התהילה של הכדורסל.
מכללות

גולה נולד בעיר פילדלפיה שבפנסילבניה, והחל ללמוד ב"תיכון לה סאל" המקומי בשנה בה סיים את לימודיו פול אריזין. בשנת 1951 פתח את קריירת המכללות שלו באוניברסיטת לה סאל, ובשנת 1954 הוביל אותה לזכייתה הראשונה באליפות ליגת המכללות. בסיום אותה עונה זכה בפרס השחקן המצטיין של הטורניר, וכן בתואר שחקן העונה בליגת המכללות. בעונה הבאה, שהייתה האחרונה שלו במכללה, הוביל את לה סאל לגמר אליפות המכללות, בו הפסידה לאוניברסיטת סן פרנסיסקו של ביל ראסל וקיי סי ג'ונס. לאורך תקופתו בלה סאל העמיד ממוצעים של 20.9 נקודות ו-19.0 ריבאונדים למשחק. גולה מחזיק בשיא הריבאונדים של טורניר ה-NCAA, עם 2,201 הריבאונדים בסך הכול.
קריירה מקצועית

גולה נבחר על ידי פילדלפיה ווריורס כבחירה טריטוריאלית בדראפט ה-NBA לשנת 1955. בעונתו הראשונה בווריורס חבר לפול אריזין וניל ג'ונסטון, אשר הובילו את הקבוצה לאליפות ה-NBA. גולה קלע 10.8 נקודות למשחק באותה עונה, וזכה למקום ברוטציה הודות לתרומתו בהגנה, בריבאונד ובהובלת הכדור. ב-5 העונות הבאות המשיך לשמש כשחקן חמישייה, השתתף 3 פעמים במשחק האולסטאר ורשם לאורך התקופה ממוצעים של 14.2 נקודות, 10.3 ריבאונדים ו-4.8 אסיסטים למשחק. בשנת 1959 הצטרף לקבוצה הסנטר וילט צ'מברלין, אך למרות יכולתו המצוינת הודחה פילדלפיה מהפלייאוף פעם אחר פעם, לרוב מול בוסטון סלטיקס.
במהלך עונת 1962/1963 נשלח גולה בטרייד לניו יורק ניקס, בתמורה לפורוורדים וילי נאולס וקני סירס. בשתי עונותיו הראשונות בניו יורק נבחר פעמיים נוספות למשחק האולסטאר, אך בהמשך נחלשה תרומתו והוא פרש ממשחק בסיום עונת 1965/1966, בגיל 33. באף אחת מ-4 העונות של גולה בניקס לא העפילה הקבוצה לפלייאוף.
לאחר קריירת המשחק

בשנת 1968 חזר גולה לאוניברסיטת לה סאל, כשמונה למאמן קבוצת הכדורסל. בשתי עונותיו בתפקיד הוביל את הקבוצה למאזן כולל של 37 ניצחונות ו-13 הפסדים. אולם הכדורסל של האוניברסיטה, שנחנך בשנת 1998, נקרא על שמו - "טום גולה ארנה".
בשנת 1968 נכנס גולה גם לחיים הפוליטיים, כשנבחר לבית המחוקקים של מדינת פנסילבניה, כנציג המפלגה הרפובליקנית. לאחר כשנה עזב את התפקיד והתמנה למנהל הכספים הראשי של העיר פילדלפיה. בשנת 1973, בסיום הקדנציה הראשונה שלו, סיים את תפקידו. ב-26 בינואר 2014 נפטר גולה, בגיל 81.
הערות שוליים

1 2  ההודעה על מותו של גולה, באתר הניו יורק טיימס, 27 בינואר 2014
↑  דף השחקן, באתר היכל התהילה של הכדורסל
↑  רשימת הנבחרים בדראפט 1955, באתר basketball-reference.com
1 2  ההודעה על מותו של גולה, באתר philly.com,‏ 28 בינואר 2014
| --- | --- |
בקרת זהויות :  LCCN: no2018064379  VIAF: 688152684001923430007   WorldCat (עם VIAF): 688152684001923430007
טום ג'נטלמן

| --- | --- |

 לידה:  13 במאי 1892 
 פטירה:  29 בנובמבר 1966 (בגיל 74) 
 מקום לימודים:  בית הספר לאמנות של גלאזגו 
 צאצאים:  דייוויד ג'נטלמן 
 
טום ג'נטלמן (באנגלית: Thomas Gentleman‏; 13 במאי 1892 – 29 בנובמבר 1966) היה צייר סקוטי ואמן מסחרי. הוא היה אביו של האמן דייוויד ג'נטלמן.
ביוגרפיה

ג'נטלמן נולד בקוטברידג', לנקשייר, בשנת 1892. הוריו היו אן קואן (לבית מקנוטן) ו-ויליאם ראסל ג'נטלמן, שהיה להם עסק לווילונות בעיירה. באפריל 1901, כשהיה בן תשע, אביו מת. בגיל 13, אף על פי שכבר למד עיצוב היה צפוי להיכנס לעסק המשפחתי, הוא החל לקחת שיעורי ערב בבית הספר לאמנות של גלאזגו, והפך ב-1911 לסטודנט מן המניין עד שב-1914 התגייס לצבא.
ביוגרפיה > מלחמת העולם הראשונה

ג'נטלמן קיבל את התעודה שלו מבית הספר לאמנות בגלאזגו בשנת 1914. הוא זכה במלגת נסיעות אך פרוץ המלחמה באירופה גרם לכך שהיה צריך היה לדחות את הנסיעה לשנים 1920–1921 . במהלך הנסיעה הוא ביקר בקורסיקה, איטליה, צרפת וספרד.
בשנת 1912, ג'נטלמן התנדב לצבא, וגויס לשירות באוגוסט 1914, עד לשחרורו בסופו של דבר ב-1918, ולאחר מכן חזר לבית הספר לאמנות של גלאזגו, והמשיך ללמוד שיעורי ציור ורישום. הוא שירת גם עם הרובאים הסקוטיים וגם עם אנשי גלאזגו.
ביוגרפיה > צייר ומעצב

ג'נטלמן עבד כצייר, דפס, קריקטוריסט ומעצב גרפי עצמאי משנת 1921, והציג מעת לעת את ציוריו. הוא היה לזמן קצר מורה במכללה הטכנית הראשונה בבריטניה, בית הספר הטכני בקוטברידג'. בשנת 1928 עבר ללונדון, החל לעבוד בפרסום, והתחתן עם סטודנטית לשעבר מבית הספר לאמנות של גלאזגו, יוג'יני ויניפרד מורגאטרויד, ציירת שלימים הפכה לאורגת. לאחר שעברו להרטפורד ב-1930 נולדו להם שני בנים, דייוויד (נולד ב-1930) ויו (יליד 1935).
ג'נטלמן עבד במספר משרדי פרסום ומשנת 1932, בסטודיו לעיצוב ב- Shell Mex. במהלך מלחמת העולם השנייה 1939–1945 עבד במשרד ההסברה ולאחר מכן כעצמאי, במהלכן כתב ואייר ספר ילדים בשם Brae Farm, ספר זכרונות מילדותו הסקוטית, שיצא לאור ב-1945.
היצירות הידועות ביותר הן הליטוגרפיה שלו Grey Horses, שיצאה לאור על ידי School Prints ב-1946, ושני פוסטרים קודמים עבור Shell. לאחר המלחמה חזר ל-Shell Mex כמנהל הסטודיו שלה. הוא נבחר לעמית באגודת האמנים התעשייתיים ב-1947. ב-1952 פרש, וב-1956 עבר עם ויניפרד לאסקס, שם המשיך לצייר.
טום וויניפרד ג'נטלמן מתו ב-1966 בקולצ'סטר, אסקס.
הערות שוליים

↑  Gentleman, Tom. "FSIA". ArtBiogs. Retrieved 31 July 2016
↑  4 artworks by or after Tom Gentleman, Art UK. Retrieved 18 September 2015.
↑  "Gentleman, David (William)". Who's Who 2017. Oxford University Press. 2017
↑  UK Government Web Archive, webarchive.nationalarchives.gov.uk
| --- | --- |
בקרת זהויות :  LCCN: n84160330  ULAN: 500184278  VIAF: 96676528   WorldCat (עם VIAF): 96676528
טובה כהן

| --- | --- |

פרופ' טובה כהן, אפריל 2015
 לידה:  2 ביוני 1946 (בת 78) תל-אביב, פלשתינה (א"י) 
 ענף מדעי:  ספרות עברית והיסטוריה
 מקום לימודים:  אוניברסיטת בר-אילן  צייטלין  אוניברסיטת אוקספורד 
 מוסדות:  אוניברסיטת בר-אילן 
 בן או בת זוג:  סטיוארט כהן 
 צאצאים:  עמיחי כהן 
 מספר צאצאים:  4 
 
טובה כהן (נולדה ב־1946) היא חוקרת ספרות ההשכלה העברית וכתיבת נשים עברית, פרופסור אמריטה באוניברסיטת בר-אילן.
ביוגרפיה

נולדה בתל אביב ללאה ופנחס לוין ושם גם סיימה את לימודיה התיכוניים, בתיכון הדתי ג' ("צייטלין"). למדה לתואר ראשון במחלקות לספרות עברית והיסטוריה כללית באוניברסיטת בר-אילן ולתואר שני, ב-Modern Jewish Studies, באוניברסיטת אוקספורד. את עבודת הדוקטורט, שכותרתה "תיאורי ארץ ישראל בספרות ההשכלה העברית" סיימה באוניברסיטת בר-אילן בשנת 1978, בהנחייתו של פרופ' אברהם שאנן, ובה תארה את הדרך בה עיצבו סופרי ההשכלה את תיאורי ארץ ישראל בלי להכירה.
כהן היא פרופסור אמריטה של אוניברסיטת בר-אילן, בה לימדה למעלה מ-40 שנה. שמשה כראש המחלקה לספרות עברית והייתה בין מקימיה של התוכנית הבין-תחומית ללימודי מגדר, שבראשה עמדה במשך 7 שנים. מייסדת "המרכז לחקר האישה ביהדות ע"ש פניה גוטספלד הלר", שבראשו גם עמדה, ובעלת הקתדרה לחקר נשים ומגדר ע"ש גבירץ. הייתה חברה פעמיים בוועדות להענקת פרס ישראל לחקר הספרות.
פרסמה ספרי מחקר ומאמרים רבים בתחום ספרות ההשכלה ובתחום כתיבתן של נשים במאות ה-19 וה-20 והעמידה תלמידים רבים.
פעילה בארגון "קולך" והייתה חברה בוועד המנהל שלו.
נשואה לפרופסור סטיוארט כהן, חוקר בתחום מדע המדינה ואם ל-4 בנים, אחד מהם הוא פרופסור עמיחי כהן, משפטן בקריה האקדמית אונו.
ספריה

מחלום למציאות – ארץ ישראל בספרות ההשכלה, בר-אילן, רמת גן, 1982
מליצת ישרון לשלמה לויזון – היצירה ויוצרה, בר-אילן, רמת גן, 1988
צבועים וישרים אלילות וליליות – עיונים ביצירתו של אברהם מאפו, פפירוס ליד אוניברסיטת תל אביב, 1990
האחת אהובה והאחת שנואה – בין מציאות לבדיון בתיאורי האישה בספרות ההשכלה, מאגנס, ירושלים, 2002
קול עלמה עבריה – כתבי נשים משכילות במאה התשע-עשרה, יחד עם שמואל פיינר, הקיבוץ המאוחד, תל אביב, 2006
עוגב נאלם – מסע בעקבות המשוררת העברייה-איטלקייה רחל מוֹרפּוּרגוֹ, בדפוס, הוצאת כרמל
ספרים בעריכתה

אשה בירושלים – מגדר חברה ודת, יחד עם יהושע שוורץ, רמת גן, 2002
Gender, Place and Memory in the Modern Jewish Experience – Replacing Ourselves, Together with J. Baumel, London, 2003
אשה במזרח-אשה ממזרח – סיפורה של היהודייה בת המזרח, יחד עם שאול רגב, רמת גן, 2005
להיות אשה יהודייה, יחד עם עליזה לביא, קובץ שלישי, ירושלים, 2005
תרבות דמוקרטית, כרך 10 – מגדר וחברה בישראל, (2006), יחד עם ידידיה שטרן, אבי שגיא, רות הלפרין-קדרי
להיות אשה יהודייה, קובץ רביעי, ירושלים, 2007
להיות אשה יהודייה, קובץ חמישי, ירושלים, 2097
ביקורת ופרשנות – כתב-עת בין-תחומי לחקר ספרות ותרבות, חוברת 40, נשים בתרבות יידיש, יחד עם אביבה טל, רמת גן 2008